
Grozījumi Zvejniecības likumā
Izdarīt Zvejniecības likumā (Latvijas Republikas Saeimas un Ministru Kabineta Ziņotājs, 1995, 11. nr.; 1997, 22. nr.; 1998, 23. nr.; 2000, 6. nr.; 2001, 23. nr.; 2003, 15., 23. nr.; 2004, 21. nr.; 2005, 13. nr.; 2008, 23. nr.; Latvijas Vēstnesis, 2009, 196. nr.; 2010, 105., 205. nr.; 2014, 114. nr.; 2019, 225 .nr.; 2021, 182A. nr.) šādus grozījumus:
1. 18. pantā:
izslēgt otro daļu;
papildināt trešo daļu pēc vārdiem ''Valsts policija'' ar vārdiem ''Dabas aizsardzības pārvalde''.
2. Izslēgt 20. pantā vārdus "un otrajā".
3. 22. pantā:
izteikt pirmo daļu šādā redakcijā:
· "(1) Vietējo zivju sugu pārvietošanai dabiskajās ūdenstilpēs, kā arī Latvijas Republikas teritoriālajos ūdeņos un ekonomiskās zonas ūdeņos (neatkarīgi no īpašuma veida) nepieciešams institūta rakstisks saskaņojums.";
papildināt pantu ar 1.1 daļu šādā redakcijā:
· "(11) Svešzemju vai vietējā areālā nesastopamu zivju sugu ieviešanai (introdukcijai), izlaišanai un pavairošanai dabiskajās ūdenstilpēs, kā arī Latvijas Republikas teritoriālajos ūdeņos un ekonomiskās zonas ūdeņos (neatkarīgi no īpašuma veida) nepieciešama Dabas aizsardzības pārvaldes rakstiska atļauja, kas tiek izdota sugu un biotopu aizsardzību regulējošajos normatīvajos aktos noteiktajā kārtībā."
4. 30. pantā:
izteikt desmito daļu šādā redakcijā:
· " (10) Par vietējo zivju sugu pārvietošanu dabiskajās ūdenstilpēs, kā arī Latvijas Republikas teritoriālajos ūdeņos un ekonomiskās zonas ūdeņos bez saskaņojuma vai par svešzemju vai vietējā areālā nesastopamu zivju sugu ieviešanu (introdukciju), izlaišanu un pavairošanu dabiskajās ūdenstilpēs, Latvijas Republikas teritoriālajos ūdeņos un ekonomiskās zonas ūdeņos bez attiecīgas atļaujas piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai – no divsimt astoņdesmit līdz astoņsimt sešdesmit naudas soda vienībām.";
papildināt pantu ar vienpadsmito daļu šādā redakcijā:
 
· "(11) Par specializētu zivju audzēšanu un ūdensaugu kultivēšanu Latvijas Republikas ūdeņos bez attiecīgas pašvaldības atļaujas piemēro naudas sodu fiziskajai personai no četrpadsmit līdz simt četrdesmit naudas soda vienībām, bet juridiskajai personai – no divsimt astoņdesmit līdz astoņsimt sešdesmit naudas soda vienībām."
5. 31. pantā:
izteikt pirmo daļu šādā redakcijā:
· " (1) Administratīvā pārkāpuma procesu par šā likuma 30. panta pirmajā daļā minētajiem pārkāpumiem līdz administratīvā pārkāpuma lietas izskatīšanai veic Valsts vides dienests, Valsts policija, Dabas aizsardzības pārvalde, pašvaldības policija, pašvaldības vides inspekcija vai pašvaldības vides kontroles amatpersona. Administratīvā pārkāpuma lietu izskata Valsts vides dienests.";
izteikt piekto daļu šādā redakcijā:
· "(5) Administratīvā pārkāpuma procesu par šā likuma 30. panta piektajā un sestajā daļā minētajiem pārkāpumiem līdz administratīvā pārkāpuma lietas izskatīšanai veic Valsts vides dienests, Valsts policija, Dabas aizsardzības pārvalde, pašvaldības policija, pašvaldības vides inspekcija, pašvaldības vides kontroles amatpersona vai Valsts robežsardze. Administratīvā pārkāpuma lietu izskata Valsts vides dienests.";
papildināt pantu ar devīto daļu šādā redakcijā:
· "(9) Administratīvā pārkāpuma procesu par šā likuma 30. panta vienpadsmitajā daļā minētajiem pārkāpumiem līdz administratīvā pārkāpuma lietas izskatīšanai veic Valsts vides dienests, Dabas aizsardzības pārvalde, pašvaldības policija, pašvaldības vides inspekcija, pašvaldības vides kontroles amatpersona vai Valsts policija. Administratīvā pārkāpuma lietu izskata pašvaldības administratīvā komisija vai apakškomisija."

